คาดสัปดาห์หน้าบาทกรอบ 30.50/90 บาท
ศูนย์วิจัยกสิกรไทย คาดสัปดาห์หน้าบาทกรอบ 30.50/90 บาท  จับตาผลการประชุม กนง. -ตัวเลขศก.สหรัฐ
17 มี.ค. 2555

ศูนย์วิจัยกสิกรไทย คาดสัปดาห์หน้าบาทกรอบ 30.50/90 บาท  จับตาผลการประชุม กนง. -ตัวเลขศก.สหรัฐ
บริษัทหลักทรัพย์กสิกรไทย จำกัด และบริษัท ศูนย์วิจัยกสิกรไทย จำกัด ประเมินแนวโน้ม ค่าเงินบาทสัปดาห์หน้า ระหว่าง วันที่ 19-23 มี.ค.2555 ว่า เงินบาท อาจเคลื่อนไหวในกรอบ 30.50-30.90 บาทต่อดอลลาร์ฯ โดยคงต้องจับตาผลการประชุมนโยบายการเงินของ ธปท. ข้อมูลการค้าระหว่างประเทศของไทย ในเดือนก.พ. โดย กระทรวงพาณิชย์ ดัชนีผู้จัดการฝ่ายจัดซื้อของหลาย ๆ ประเทศ (เบื้องต้น) ในเดือนมี.ค. ตลอดจนตัวเลขเศรษฐกิจสหรัฐฯ ได้แก่ ดัชนีตลาดที่อยู่อาศัยเดือน มี.ค. ยอดขายบ้านใหม่-บ้านมือสอง การเริ่มสร้างบ้าน-
การขออนุญาตก่อสร้าง ดัชนีชี้นำเศรษฐกิจเดือนก.พ. และจำนวนผู้ขอรับสวัสดิการว่างงานรายสัปดาห์สำหรับแนวโน้มดัชนีตลาดหุ้นไทยสัปดาห์ มองว่า ดัชนีอาจแกว่งตัวในกรอบแคบ โดยต้องจับตาผลการประชุมนโยบายอัตราดอกเบี้ยของทางการไทย รวมทั้งการรายงานตัวเลขเศรษฐกิจสหรัฐฯ ที่สำคัญ ได้แก่ เครื่องชี้ตลาดที่อยู่อาศัย ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 1,170 และ 1,150 จุด ขณะที่แนวต้านคาดว่าจะอยู่ที่ 1,200 และ 1,230 จุด ตามลำดับ